Page:Canty carlie, or, The raveled bridal of Auchronie.pdf/5

( 5 ) 13. The bride cried, tak us on your backs,

Or elſe we’ll lodge in Johnny Black’s,

They’ll ſay ye’re nae worth twa placks.

If ye gang hame your leen;

For O the day was dreary,

They a’ grew very weary.

The bride ſhe was na cheary,

The tears fell frae her een.

14. Wi’ that the ſends they tak their heels,

Now were na they twa ſhamefu’ chiels,

They left the women juſt like feels,

Kinmundie took them in;

For O the day was dreary,

They a’ grew very weary,

The bride ſhe was na cheary,

The tears fell frae her een.

15. As they ſat by Kinmundie’s fire,

The ſends they take the road with ire,

And ſtop at neither pot nor mire,

They reach Auchronie ſide!

But O blate was their meeting,

The bridegroom he was fretting,

Sighing, Sobbing, greeting,

He ſays, where is my bride.

16. Now some ſay this and ſome ſay that,

The bridegroom raves, he kenſna what,

He flet, he ſpat, and up he gat,

He ban’d and gae a girn;

O what ſhall I do now ſirs,

I swear I’ll gar them rue sirs,

I fear it is ower true ſirs,

They’ve lost her ſkin an’ birn.